Утвърждавам:

Борислава Хаджийска,

директор

**И Н С Т Р У К Т А Ж**

**за педагогическия персонал**

**от Професионална гимназия по туризъм – гр. Самоков**

**СЪДЪРЖАНИЕ:**

1. Общ инструктаж

2. ПРОТИВОПОЖАРНИ ПРАВИЛА с цел осигуряване на пожарна безопасност, недопускане на аварии и своевременното ликвидиране на евентуално възникнали такива

3. Инструктаж за действия след получаване на сигнал за злонамерено телефонно обаждане

4. Инструктаж за действия при терористична заплаха

**ОБЩ ИНСТРУКТАЖ**

1. Учителите задължително да се запознаят и спазват противопожарните правила, изготвени и утвърдени за Професионална гимназия по туризъм, които са неделима част от този инструктаж.

2. Класните ръководители да запознаят учениците с противопожарните правила и схемите за евакуация, които са изготвени и утвърдени за Професионална гимназия по туризъм – гр. Самоков. Да изискват стриктното им спазване.

3. Учителите задължително да спазват плановете за евакуация за всяка класна стая, кабинет и/или коридор и при необходимост да извеждат учениците по определения в схемата маршрут.

4. Сигналът за евакуация на личния състав на училището е продължително биене на училищния звънец или вой на сирена от ПИС.

5. При подаден сигнал за евакуация учителите задължително извеждат учениците до сборните пунктове, посочени в евакуационните схеми, извършват проверка, докладват на директора или на отговорника по ПАБ и/ или на отговорника по безопасност и здраве и изчакват разпорежданията на ръководството на училището.

6. При евакуацията учениците и учителите задължително вземат личния си багаж

7. В случай, че установят присъствие на непознати, безцелно движещи се хора или лица със съмнително поведение в сградата на гимназията и/или прилежащите й дворни площи, незабавно да уведомят ръководството на училището или да се обадят на ОДЧ / оперативна дежурна част / на РУ „Полиция” – гр. Самоков чрез тел.112 или 166.

8. Учителите опазват живота и здравето на учениците както по време на образователно - възпитателния процес, така и по време на извънкласни дейности, организирани от училището.

9. Да не оставят без наблюдение и контрол технически средства, пособия, уреди, химични препарати и други, представляващи опасност за живота и здравето на учениците.

10. Да изискват от учениците спазване на хигиената в класните стаи, кабинетите, коридорите и изхвърлянето на отпадъците да става на определените за това места.

11. Учителите по химия, биология и физика както в началото, така и след това да провеждат задължителни инструктажи при работа с химични вещества, които са опасни за здравето.

12. При възникване на ситуация, в която е застрашено тяхното здраве или това на учениците, незабавно да информират ръководството.

13. Учителите по ФВС да провеждат инструктажи по безопасност на учебния процес, при работа със спортни уреди и съоръжения / в началото на учебната година и след това /.

14. Учителите по ФВС да опазват както своето здраве, така и здравето на учениците при спазване на съответните хигиенни изисквания, съхранение и използване на спортните уреди и съоръжения.

15. Учителите да се явяват на работното си място с подходящо облекло и обувки, които да не са предпоставка и да създават условия за увреждане на здравето им.

16. Учителите да посещават задължителните профилактични прегледи, организирани от работодателя.

17. Учителите да спазват безопасните условия на труд на работното място и да пазят своето здраве при:

а. работа с химични вещества и препарати;

б. работа с технически средства;

в. движение по коридори и други.

18. При наличие на хлъзгави повърхности да вървят внимателно, за да избегнат подхлъзвания и падания.

19. Учителите да дават предложения пред работодателя и комитета по условия на труд в училището за подобряване на условията на обучение и труд, за намаляване риска от увреждане на здравето.

***Забележка:*** *Задължителни за изпълнение и неизменна част от този инструктаж са и*

*ППП, изработени за училището и утвърдени от директора на Професионална гимназия по туризъм – гр. Самоков.*

**ПРОТИВОПОЖАРНИ ПРАВИЛА**

**с цел осигуряване на пожарна безопасност, недопускане на аварии и своевременното ликвидиране на евентуално възникнали такива, на осн. чл.9, ал.1. от Наредба № 8121з – 647 от 01.10.2014 г. за правилата и нормите за пожарна безопасност при експлоатация на обектите-ДВ, бр. 89 от 28.10.2014 г.**

1. Всеки работещ в Професионална гимназия по туризъм – гр. Самоков. е длъжен:

• Да знае какво е пожарна опасност.

• Да спазва правилата и нормите за пожарна безопасност на работните места в гимназията.

• Да проверява и оставя в края на работното време в пожаробезопасно състояние работното си място, апарати, машини, съоръжения и други.

• Да знае задълженията си, произтичащи от плановете по чл. 9, ал. 1, т. 2 – 4 от Наредба № 8121з – 647 от 01.10.2014г.

• Да се запознае е и работи е пожаротехнически средства за гасене на пожари и пожарни кранове.

• Да познава пожарната и експлозивната опасност на работните места в Професионална гимназия по туризъм – гр. Самоков. както и начините за предотвратяване, намаляване и ограничаване на опасностите и рисковете, свързани с работното оборудване, машините, съоръженията и технологичните процеси, използваните материали, пътни маршрути, опасни зони и т.н.

2. Лицата, които извършват почистването, зареждането включително и запалването на отоплителни и други уреди и съоръжения и лицата, които използват тези уреди и съоръжения са отговорни за тяхната пожаробезопасна експлоатация.

3. Забранява се оставянето на електрооборудване, отоплителни и нагревателни уреди и съоръжения без надзор, с изключение на такива, които са с автоматичен режим на работа и са осигурени със съответната защита / съгл. чл.32. т.4 /от горецитираната наредба .

4. Забранява се възпрепятстването на достъпа до електрическите табла, пожарогасителите, вътрешните пожарни кранове и местата за управление на ПИС / съгл. чл. 32, т. 5 от Наредба № 8121з – 647 от 01.10.2014г. /

5. Не се разрешава използването на нестандартни и подсилени предпазители в електрическите табла.

6. Забранявам използването на прибори с открит пламък в района на сградата.

7. Абсолютно се забранява оставянето на горими материали, леснозапалими течности и други в помещенията и по пътищата за евакуация.

8. Противопожарните уреди да се използват само по предназначение т.е. при пожар.

9. Абсолютно се забранява пушенето в сградата, дворовете и прилежащите на училището площи.

10. Изгорелите електрически предпазители да се подменят само със стандартни такива.

11. Забранява се изгарянето на отпадъци както в района на обекта, така и извън него.

12. Всеки ученик, учител, служител или пребиваващ в сградата, забелязал нарушение на противопожарния ред, е длъжен да информира ръководството и дежурния по охрана.

13. При възникване на пожар веднага да се съобщи в РСБЗН на тел. 112 или на тел. 160 и на ръководството на училището и да се започне пожарогасене с наличните противопожарни уреди и съоръжения.

14. С настоящите противопожарни правила влизат в сила от 01.09.2016 година и с тях да се запознае целият наличен състав.

15. Нарушителите на тези правила се наказват съгл. Нормативната база, Правилника за вътрешния трудов ред в Професионална гимназия по туризъм – гр. Самоков.

**ИНСТРУКТАЖ**

**за действия в Професионална гимназия по туризъм – гр. Самоков, след получаване на сигнал за злонамерено телефонно обаждане**

1. Заплахата за полученото анонимно телефонно обаждане задължително да се приема като реална.

2. При възможност да се поддържа максимална продължителност на разговора с подателя като целта е да се придобие конкретна информация както за евентуалното място, време и мотиви за осъществяване на заплахата, така и за характерни особености, които могат да дадат насоки за лицето, подаващо сигнала.

3. При получена анонимна телефонна заплаха незабавно да бъдат информирани директорът на училището и отговорникът по безопасност и здраве. Директорът или упълномощените от него лица сигнализират на дежурния в РПУ на МВР или се обаждат на тел. 0879284871.

4. Обслужващият персонал и служителите / непедагогическия персонал / веднага да направят бърз оглед абсолютно на всички помещения / класни стаи, кабинети, хранилища, салон, фитнес зала, коридори и сервизни помещения, котелно, работилници / за наличие на съмнителни предмети или вещества като задължително за резултатите от наблюдението си уведомят директора на училището и отговорника по безопасност и здраве..

5. Ако на някой от телефоните в гимназията се получи анонимно злонамерено телефонно обаждане, директорът подава сигнал на тел. 112 / единния европейски номер за приемане на спешни повиквания / и на началника на РИО. Дава информация за състоянието на помещенията и прилежащите към Професионална гимназия по туризъм – гр. Самоков. дворове и площи - с цел локализиране за евентуална последваща проверка.

6. При липса на подозрителни предмети или вещества след огледа и съгласуването с органите на МВР, директорът взема решение за продължаване на учебния процес без да предприема мерки за евакуация.

7. При откриване на подозрителни предмети или вещества и след съгласуване с органите на МВР директорът взема решение за продължаване на действията по евакуацията на ученици, учители, служители и външни лица, които в момента пребивават в училището.

8. Чрез предвидените за целта съоръжения, предоставени от органите на реда, се вземат мерки за локализация на зоните с открити подозрителни предмети или вещества и недопускане на контакт с тях.

9. Ако е необходимо, се извършва евакуация, която се осъществява по предварително разработения и утвърден от директора план - да не се допускат паника и хаос.

10. При евакуацията учениците, учителите, служителите задължително вземат личния си багаж, за да улеснят последващата проверка от органите на МВР и подпомагащите ги лица.

11. Приоритетно се евакуират лицата, които са в близост до откритият съмнителен пакет или вещества или застрашени помещения, както и най- малките ученици.

12. При евакуация не се допуска влизането на външни лица в застрашения обект или сграда. Допускат се само органите на МВР и помагащите длъжностни лица от училището.

13. Евакуираните ученици, учители, служители и външни лица се настаняват на безопасно място – в южния двор на гимназията или извън него.

14. Задължително класният ръководител или учителят, при когото учениците са имали час, прави проверка и докладва на директора или отговорника по безопасност и здраве.

15. Органите на МВР оказват съдействие при евакуацията като отцепват района на застрашения обект и подпомагат бързото настаняване на евакуираните в определените безопасни места за временно настаняване.

16. Задължително се извършва последваща проверка и претърсване от органите на МВР, които са в съответствие със събраната максимално обективна информация за реалната обстановка в застрашения обект. При проверката и претърсването органите на МВР се подпомагат от длъжностните лица, които са определени от директора със заповед.

17. След извършване на проверката на обекта от страна на органите на МВР, която не потвърждава достоверността на сигнала или предполага последващо неутрализиране на опасността, се подписва констативен протокол, след което директорът на училището взема решение за възстановяване на учебния процес.

18. Когато сигналът за злонамереното анонимно телефонно обаждане е получен чрез европейския номер за приемане на спешни повиквания 112, органите на МВР уведомяват директора на училището, който предприема своевременното изпълнение на горе разписаните действия.

**ИНСТРУКТАЖ**

**за действия на педагогически персонал при терористична заплаха**

Целта на терористите е да отнемат свободата и да живеем в страх и подчинение.

Училищата и децата са мишени на терористични нападения, защото така се посяга на най-милото и значимо за всеки човек:

• децата;

• ценностите, които са същността на нашия живот.

**Целта им е:**

• демобилизацията ни;

• да повярваме, че сме безсилни;

• да повярваме, че сме уязвими;

• да ни заставят да мислим, че те са всесилните.

Това не е така, въпреки че нивата на терористична заплаха в много страни са повишени.

**Видове заплахи:**

• анонимни телефонни обаждания / ЗАТО – злонамерени анонимни телефонни обаждания;

• Други форми на изразяване и начини на отправяне на анонимни закани за терористични нападения

**Според начина на изразяване и носителя анонимните заплахи могат да бъдат:**

• вербални;

• видео / аудио записи, подготвени предварително и след това изпратени до съответния адресат

• написани на ръка, пълни със закани и „ терористични закани“;

• листове със залепени по тях изрезки от букви, от вестници и списания, с които се отправя закана за терористични действия;

• лични рисунки или приспособени изрезки от публикации от вестници, списания и други;

• видеозаписи;

• аудио записи;

• CD или DVD.

**При получаване на анонимни закани за терор, при които са използвани горните способи, се прави следното:**

1. След като сте се запознали с текста и същността на посланието - не изхвърляйте плика или листа със заканите за терористично посегателство;

2. Съхранете ги в автентичен вид и ограничете до минимум вероятността върху тях да попаднат или да се повредят от вода /дъжд /, мастило, течности, химикали и други;

3. Не ги оставяйте или предоставяйте на други лица освен на специалните служби ДОТИ;

4. Ограничете до минимум лицата, които ги докосват;

5. След като сте прочели текста, чули сте аудио записа или сте видели видео записите със закани за терор – не ги пускайте отново, за да не ги повредите – пък и не е необходимо да се травмирате още. Незабавно да се уведомят полицейските органи на тел 112.

**Правила за поведение при похищение от въоръжени лица:**

2. Изпълнявайте разпорежданията на похитителите;

3. Не влизайте в словесен спор с тях;

4. Не се заканвайте, не ги предизвиквайте и не ги обиждайте;

5. Не ги гледайте в очите, не се взирайте в тях сякаш искате да ги запомните, а ако са с маски да ги гледате така, че да допуснат, че сте ги разпознали по гласа или очите;

6. Не провеждайте преговори или психологически беседи дори да сте професионален психолог или педагог, защото за похитителите Вие сте само необходимата им жертва, която трябва да бъде използвана като средство за постигане на целите им;

7. Имайте предвид, че Вашите психологически интерпретации могат да обезсмислят работата на специалните служби и професионалните психолози, работили за разрешаване на проблема;

8. Не нападайте похитителите, дори и да сте в отлична спортна и физическа форма и кондиция, тъй като можете да предизвикате нежелана човешка жертва и да провалите замисъла и реализацията на планираната и провеждаща се антитерористична операция.;

9. Създайте впечатление у похитителя или похитителите, че сте склонен да сътрудничите, с което затвърждавате оценка им, че не сте потенциална или действителна заплаха за тях;

10. Трябва да се има предвид, че похитителите също като Вас се намират в екстремална ситуация. Ако терористът – похитител Ви възприема като потенциална или действителна заплаха;

• ще се концентрира върху Вас неговата агресия;

• голяма е вероятността да се превърнете в първата жертва, която е решил да нарани или убие, за да накаже държавните институции и обществото;

• така демонстрира решителност или непоколебимост, за да накара властта да изпълни исканията, заради които е взел заложници.

Всеки случай, всяка отделна ситуация, свързана със заложническа криза е строго специфична и уникална, поради което няма общовалидна формула за прилагане и решаване на казуса. Последните терористични актове в Европа показват, че терористите са набелязали обектите за нападение предварително и избиват жертвите си без да са влезли в контакт с тях, като по този начин създават масова психоза и социален абсентизъм.

**Начини за действие при намиране на пакети с неясно съдържание:**

Самоделните взривни устройства/ СВУ / винаги са замаскирани и укрити в чанти, куфари, багаж, пакети колетни пратки и други или са в коли, автобуси, кофи за боклук и пр. Принципната схема на едно СВУ се състои от капсул - детонатор и основен пакет с взривно вещество.

**Взривяването може да се осъществи по и чрез:**

• Огнеупорен шнур;

• Електрическа верига с жици;

• Електронно безжично от разстояние чрез подаване на електронен импулс;

• Часовников механизъм;

• Живачен капсул - детонатор, който се взривява чрез преместване, навеждане или поклащане на пакета.

**При откриване на такива устройства:**

• Не ги премествайте;

• Не правете опити да ги разтворите или разглобявате;

• Не правете опити да го разклащате или хвърляте, защото с някои от тези действия може да предизвикате начална първична детонация